
Për përcaktimin e kritereve të konkurrimit, për dhënien me qira, me çmimin simbolik 1 (një) euro, të shoqërisë “berateks” sha Berat

Në mbështetje të nenit 100 të Kushtetutës dhe të ligjit nr.9967, datë 24.7.2008 “Për miratimin e aktit normativ, me fuqinë e ligjit nr.4, datë 9.7.2008 të Këshillit të Ministrave “Për privatizimin dhe dhënien në përdorim të shoqërive tregtare dhe institucioneve shtetërore të ndërmarrjeve apo objekteve të veçanta, të mjeteve kryesore dhe mjeteve të xhiros të këtyre ndërmarrjeve””, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Dhënien me qira, me procedurë 1 (një) euro/kontrata, të shoqërisë “Berateks” sh.a., Berat, për zhvillimin e një veprimtarie ekonomike.
2. Kriteret për dhënien me qira të kësaj shoqërie të jenë:
a) Investimi			50 pikë;
b) Punësimi			30 pikë;
c) Koha e fillimit të punës	20 pikë.
3. Për dhënien me qira të zbatohen procedurat e përcaktuara në vendimin nr.1712, datë 24.12.2008 të Këshillit të Ministrave “Për dhënien me qira ose enfiteozë të pasurive shtetërore”.
4. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

